腦神經

腦神經係一類神經，指由腦同腦幹伸出神經綫，以別於脊神經，伸出自脊髓。又名顱神經，譒自英文，即頭顱嘅神經。按次序以數字排序，當中第一二對由腦伸出，餘下第三到十二對，就由腦幹伸出。

佢哋同一般嘅外周神經唔同，主要管理一啲特別嘅感覺同功能，例如味覺、嗅覺、郁動眼球等。

人有十二對腦神經，羅列如後：
第一對嗅神經
第二對視神經
第三對動眼神經
第四對滑車神經
第五對三叉神經
第六對外展神經
第七對面神經
第八對前庭耳蝸神經
第九對舌咽神經
第十對迷走神經
第十一對舌下神經
第十二對副神經

另外有爭議一對，終末神經，同嗅神經好近，近到以為由嗅神經伸出來。按次序為第初對腦神經，又有叫第十三對腦神經。